**NACRT ODLUKE**

Na osnovu odredaba Zakona o privrednim društvima ("Sl. list RCG", br. 06/02, "Sl. list CG", br. 17/07, 80/08, 40/10, 73/10, 36/11 i 40/11), člana 8 Zakona o privatizaciji privrede ("Sl. list RCG", br. 23/96 i 6/99), Uredbe o načinu ostvarivanja besplatnih akcija zaposlenih ("Sl. list RCG", br. 24/99), Odluke radničkog savjeta o izdavanju dionica DP IMK “Jadran” – Perast, br. 144, od 27.06.1995. godine, i odredaba Statuta “Jadran” AD (u daljem tekstu: Društvo), Skupština akcionara Društva na sjednici održanoj 26.06.2018. godine, sa više od dvije trećine glasova, donijela je

**ODLUKU**

**o isknjižavanju neotplaćenih akcija po članu 8 Zakona o privatizaciji privrede,**

**povlačenju akcija i smanjenju kapitala Društva po tom osnovu**

\*\*\*

Skupština akcionara konstatuje sljedeće:

Shodno odredbama Zakona o svojinsko upravljačkoj transformaciji i Plana privatizacije privrede, Odlukom radničkog savjeta o izdavanju dionica DP IMK “Jadran” – Perast, br. 144, od 27.06.1995. godine, utvrđeno je, radi dokapitalizacije, izdavanje besplatnih i prodaja pod povlašćenim uslovima običnih osnivačkih dionica zaposlenima u preduzeću, kao i bivšim radnicima preduzeća, koje su kasnije, u skladu sa tada važećim zakonskim propisima, dematerijalizovane i kao akcije upisane kod CDA Podgorica.

Uvidom u listu neotplaćenih akcija i obračun za konverziju neotplaćenih akcija po članu 8 Zakona o privatizaciji privrede, iz spiska vlasnika HOV kod CDA, utvrđen je broj neotplaćenih akcija kod Društva 27.927 akcija.

Član 1

Na osnovu Pregleda vlasnika neotplaćenih akcija i Liste vlasnika hartija od vrijednosti na dan 23.05.2018. godine, i obračuna vezanog za konverziju neotplaćenih akcija koji je u svemu urađen u skladu sa članom 8 Zakona o privatizaciji privrede, i odredbama Uredbe o načinu ostvarivanja besplatnih akcija zaposlenih, a koji su sastavni dio ove Odluke, na pojedinačne račune akcionara koji su imali pravo na konverziju neotplaćenih akcija, kod CDA Podgorica upisuje se 11.827 akcija.

Član 2

Saglasno modelu – metodu privatizacije **radi dokapitalizacije**, koji je utvrđen Odlukom radničkog savjeta o izdavanju dionica DP IMK “Jadran” – Perast, br. 144, od 27.06.1995. godine, i Planom privatizacije, **povlači se i isknjižava** **16.145 preostalih neotplaćenih akcija**.

Član 3

U skladu sa članom 1 i 2 ove Odluke, ukupan kapital Društva koji iznosi 3.809.680,9610EURa i podijeljen na 1.490.194 akcije, nominalne vrijednosti od 2,5565EURa, umanjuje se za 16.145 akcija, koje se povlače i isknjižavaju, odnosno za iznos 41.274,6925EURa.

Nakon povlačenja i isknjižavanja akcija, ukupan kapital Društva iznosi 3.768.406,2685EURa, podijeljen na 1.474.049 akcija pojedinačne nominalne vrijednosti od 2,5565EURa.

Član 4

U skladu sa odredbama Statuta Društva i ovom Odlukom, biće donešena Odluka o izmjenama i dopunama Statuta i prečišćen tekst Statuta Društva.

Član 5

Društvo neće obavještavati povjerioce o smanjenju kapitala pošto se kapital smanjuje povlačenjem i isknjižavanjem akcija koje preostaju nakon završetka izdavanja akcija zaposlenima, odnosno konverzije akcija saglasno članu 8 Zakona o privatizaciji privrede, i odredbama Uredbe o načinu ostvarivanja besplatnih akcija zaposlenih.

Član 6

Ova Odluka, uz ostalu obaveznu prateću dokumentaciju, dostaviće se Komisiji za HOV Podgorica, CDA Podgorica i CRPS Podgorica.

Član 7

Ova Odlukai stupa na snagu danom donošenja, a primjenjivaće se od dana upisa kod CRPS-a u Podgorici.

**Presjedavajući Skupštine akcionara**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**